సెనూరన్ ముత్తుసామి

సెనూరన్ ముత్తుసామి (జననం 1994 ఫిబ్రవరి 22) దక్షిణాఫ్రికా క్రికెట్ ఆటగాడు. అతను 2019 అక్టోబరులో దక్షిణాఫ్రికా క్రికెట్ జట్టు కోసం అంతర్జాతీయ రంగప్రవేశం చేసాడు. ముత్తుసామి పూర్వీకులు తమిళనాడు లోని నాగపట్నంకు చెందినవారు.

దేశీయ కెరీర్ 
ముత్తుసామిని 2015 ఆఫ్రికా T20 కప్ కోసం క్వాజులు-నాటల్ క్రికెట్ జట్టులోకి తీసుకున్నారు.  2017 ఆగస్టులో అతను, T20 గ్లోబల్ లీగ్ మొదటి సీజన్ కోసం కేప్ టౌన్ నైట్ రైడర్స్ జట్టుకు ఎంపికయ్యాడు.  అయితే, 2017 అక్టోబరులో, క్రికెట్ దక్షిణాఫ్రికా మొదట్లో టోర్నమెంట్‌ను నవంబరు 2018కి వాయిదా వేసి, ఆ తర్వాత వెంటనే రద్దు చేసింది.

2018 సెప్టెంబరులో అతను, 2018 ఆఫ్రికా T20 కప్ కోసం క్వాజులు-నాటల్ జట్టులో ఎంపికయ్యాడు.  2021 ఏప్రిల్లో, దక్షిణాఫ్రికాలో 2021–22 క్రికెట్ సీజన్‌కు ముందు, అతను నార్త్ వెస్టు జట్టుకు ఎంపికయ్యాడు. 

2022 మార్చిలో, 2021–22 CSA వన్-డే కప్ టోర్నమెంట్ ప్రారంభ రోజున, వెస్ట్రన్ ప్రావిన్స్‌పై 106 బంతుల్లో 100 పరుగులతో లిస్టు A క్రికెట్‌లో ముత్తుసామి తన మొదటి సెంచరీని సాధించాడు.

అంతర్జాతీయ కెరీర్ 
2019 ఆగస్టులో అతను, భారతదేశంతో జరిగే సిరీస్ కోసం దక్షిణాఫ్రికా టెస్టు జట్టుకు ఎంపికయ్యాడు. అతను 2019 అక్టోబరు 2న భారతదేశానికి వ్యతిరేకంగా దక్షిణాఫ్రికా తరపున తన తొలి టెస్టు ఆడాడు. ఈ మ్యాచ్‌లో అతను భారత కెప్టెన్ విరాట్ కోహ్లీని 20 పరుగుల వద్ద కాట్ అండ్ బౌల్డ్‌గా అవుట్ చేసి, తన మొదటి టెస్టు మ్యాచ్ వికెట్ తీసుకున్నాడు.

మూలాలు 

జీవిస్తున్న ప్రజలు
1994 జననాలు
దక్షిణాఫ్రికా క్రికెట్ క్రీడాకారులు